ועדת הכספים, כנסת 24, פרוטוקול מספר 131, 2021-10-21 18:40

אלכס קושניר: אנחנו חוזרים לפרק של גיל הפרישה, נשאר לנו סעיף אחד להצביע עליו אחרי שהוא חזר שלם מוועדת הכנסת עם טענות לנושא חדש שנדחו.

אלכס קושניר: יש לנו הסתייגויות על הסעיף הזה?

שמרית שקד: הצבענו כבר על כל ההסתייגויות.

שלמה קרעי: לא, על ההסתייגויות של מה שטענו נושא חדש לא הצבענו.

שלמה קרעי: אני הגשתי הסתייגות ודילגנו על ההצבעה עליה.

אלכס קושניר: הצבענו עליה כשלא היית פה.

שלמה קרעי: איך הצבעת?

שלמה קרעי: אני טענתי נושא חדש.

אלכס קושניר: מה זה קשור?

שלמה קרעי: אתה לא יכול להצביע על הסתייגות כשהסעיף לא רלוונטי בכלל.

אלכס קושניר: יכול להיות שהוא צודק.

אלכס קושניר: אתה צודק, שלמה.

שמרית שקד: זה היה שני נושאים באותם נושאים.

ינון אזולאי: מה הבעיה, שלמה?

ינון אזולאי: תן עכשיו הסתייגות ונצביע עליה.

שלמה קרעי: בסדר, אין לי בעיה.

אלכס קושניר: לא, אי אפשר יותר הסתייגויות, אנחנו בדיון הצבעה.

אלכס קושניר: אין לי בעיה להצביע על ההסתייגות הזו.

שמרית שקד: חבר הכנסת קרעי, הייתה לך הסתייגות שההוראה הזאת תהיה הוראת קבע.

שלמה קרעי: ועל ההוראה הזו טענתי נושא חדש.

שמרית שקד: בלי קשר טענת על ההוראה שבסעיף בחוק שהיא נושא חדש, ההוראה עצמה, וגם הגשת הסתייגות למחוק.

שלמה קרעי: נכון, על ההוראה הזאת, לא למחוק אותה, להאריך אותה, לקבוע אותה כהוראת קבע.

שמרית שקד: כן, כאילו אם מוחקים את המילים מ-2022 עד 2026, המשמעות היא לעשות הוראה קבועה.

שלמה קרעי: לא למחוק.

שלמה קרעי: למחוק זה אומר לבטל לגמרי את ה - - -

שמרית שקד: לא, ההסתייגות שלך הייתה למחוק את המילים 2022 עד 2026.

שלמה קרעי: לא, כי ההוראה היא בפסקה עצמה.

אלכס קושניר: שמרית, בואי נצביע על ההסתייגות שלו פעם נוספת.

שמרית שקד: תן לי רק להסביר כמו שצריך.

ינון אזולאי: אם שלמה הולך עם זה לבג"צ הוא עלול להרוויח, אז תן לה להסביר לו.

אלכס קושניר: הוא לא הולך לבג"צ.

ינון אזולאי: גם אני לא.

אלכס קושניר: למה, אתם מחרימים אותו?

ינון אזולאי: אני לא הולך אף פעם לבג"צ, לא תמצא אותי שם.

ינון אזולאי: אין לי אמון במערכת המשפט.

ינון אזולאי: לא תמצאי אותי שם, גם כשחברים שלי הולכים אני אומר להם במפורש שאני לא מצטרף.

אלכס קושניר: שלמה, אני הרסתי לך את הפריימריז בוועדת הכנסת, אל תיתן לי לעשות את זה פה גם.

שלמה קרעי: זה יהיה קצר.

שלמה קרעי: תודה, אדוני יושב הראש.

שלמה קרעי: ההסתייגות הזאת, אחרי שהבנו כבר, החוק כבר רובו עבר ונשאר עוד משהו קטן שאפשר לעשות לטובת אותן נשים שעובדות במקצועות שוחקים שכשהן יגיעו לגיל 62, 63, ויילכו לקבל דמי אבטלה, אותה שנה שבאמת נתנו להן פה, בעזרת חברות הכנסת שדחפו את זה, עוד חמישה חודשי אבטלה, אבל ביד אחת אתה נותן, ביד השנייה לקחת.

שלמה קרעי: אתה אומר שאם אישה כזאת, שכבר נשבר לה הגב, שהיא תשושה, היא לא מסוגלת ללכת לעבודה חדשה בגיל 63 אחרי שהיא הייתה מטפלת סיעודית או עובדת ניקיון כל השנים, אתה אומר לה: אה, את לא רוצה?

שלמה קרעי: לא תקבלי כלום, לא תקבלי את האבטלה הזו.

שלמה קרעי: לכן המענה שנתתם כאן, שזה רק הוראת שעה לחמש שנים, בעיניי צריך להיות מענה כולל, מענה רחב, כהוראת קבע, שלא תישלל הזכות שלה לקבל דמי אבטלה, את אותה שנת אבטלה שמגיעה לה החל מגיל 60.

שלמה קרעי: חברת הכנסת לזימי, אני מצפה ממך להצביע בעד ההסתייגות הזו.

ינון אזולאי: שלמה, אני מצטרף ואני מאמין שגם היא תצטרף עכשיו.

ינון אזולאי: אני מצטרף אליך.

שלמה קרעי: באמת, זה לא הרבה כסף.

אלכס קושניר: אני רוצה להעלות את ההסתייגות להצבעה.

נעמה לזימי: ההסתייגות שלך זה שהמילים בשנים 2022 עד 2026 - - -

שלמה קרעי: כן, שזה יהיה הוראת קבע.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושר.

אלכס קושניר: ההסתייגות לא התקבלה.

ינון אזולאי: רביזיה.

אלכס קושניר: לא, נו.

ינון אזולאי: מה לא?

אלכס קושניר: טוב, אנחנו חוזרים ב-19:20, יש הפסקת אוכל, סנדוויצ'ים בחוץ.

אלכס קושניר: אני מבקש להעלות להצבעה את הרביזיה על ההסתייגות.

שמרית שקד: תן לנמק.

אלכס קושניר: אין בעיה, אני אתן הזדמנות לנמק.

אלכס קושניר: אני רוצה להעלות להצבעה את הרביזיה על ההסתייגות האחרונה של חבר הכנסת שלמה קרעי, שנימק אותה בצורה מאוד מאוד משכנעת, ואם הוא רוצה עכשיו לנמק את הרביזיה אנחנו נשמע אותו בשמחה.

שלמה קרעי: תודה, אדוני יושב הראש.

שלמה קרעי: אפילו חרב חדה מונחת על צווארו של אדם אל ימנע עצמו מן הרחמים.

שלמה קרעי: ניסינו בחוק, ניסינו בהסתייגות והגענו לרביזיה.

שלמה קרעי: אני חושב שיש כאן - - -

ג'ידא רינאוי-זועבי: גם פה יש עזים?

ג'ידא רינאוי-זועבי: עז, משהו?

שלמה קרעי: לא, זה חרב, לא עזים.

שלמה קרעי: אני חושב שיש כאן בחוק הזה גם דברים טובים, העלאת גיל הפרישה לנשים שהן לא במקצועות שוחקים זה טוב, זה טוב לכלכלה, זה מנוע של הכלכלה, אבל חסרה בחוק התייחסות אמיתית לנשים שבאמת לא יכולות לעבוד בגיל מבוגר כי הן עובדות במקצועות מפרכים, מקצועות שהן תשושות בגילאים מוקדמים יחסית, 60, 62, 63, ואין כאן מענה.

שלמה קרעי: המענה הוא קצר מועד, המענה הוא הוראות שעה כאלה ואחרות.

שלמה קרעי: אני חושב שאי אפשר להעביר את החוק הזה, אני חושב שלהעביר את החוק הזה בלי מענה, בלי לנסות לבוא יותר לקראת אותן נשים זו פגיעה לא מידתית בנשים האלה.

שלמה קרעי: אין להן פה כאן, אין כאן לוביסטים.

שלמה קרעי: אם היו להן לוביסטים כמו שיש לבנקים וכמו שיש לגופים חזקים במשק הדברים היו נראים אחרת.

שלמה קרעי: לצערי אנחנו כאופוזיציה כנראה לא לוביסטים מספיק משכנעים.

שלמה קרעי: אני מצר על כך ואני מקווה שתצביע בעד הרביזיה וכן נתקן את זה.

אלכס קושניר: תודה רבה, חבר הכנסת קרעי.

אלכס קושניר: אני רוצה להעלות להצבעה את הרביזיה של חבר הכנסת קרעי, מי בעד הרביזיה?

אלכס קושניר: מי נגד?

שלמה קרעי: בצלאל, תצביע.

בצלאל סמוטריץ': אני לא יכול להצביע.

ינון אזולאי: לא משנה, הוא אומר תצביע.

ינון אזולאי: לא אושר.

אלכס קושניר: הרביזיה נפלה, היא לא התקבלה.